Ante Ramljak, Vladin izvanredni povjerenik za Agrokor. gostovao je u emisiji Točka na tjedan, N1 televizije.

Otkrio je kako pad prometa u Konzumu nije čak do 20 posto, kao što se nagađalo, već 10,8 posto.

- Tvrdim da sada kad budemo financirali novu robu i zalihe Konzuma, i kad budemo popunili do kraja dućane, da će Konzum uhvatiti taj rast prihoda, i do kraja godine moj plan je, ja bih bio zadovoljan, da Konzum u prihodima posluje s nulom - kazao je Ramljak.

Ipak, najavio je restrukturiranje koje donosi zatvaranje određenog dijela dućana koji su neprofitabilni i zbog čega će Konzum do kraja godine poslovati pozitivno. To znači otkaz za određen broj ljudi, ali plaće za postojeće zaposlenike neće se smanjivati.

- Ne znam da li zaposlenici Konzuma, pogotovo zaposlenici u dućanima Konzuma, mogu imati manje plaće od ovih koje imaju danas. Mislim da je to čak jedna od stavki zbog kojih mi moramo napraviti dobre analize jer naši zaposlenici nažalost u plaćama nisu konkurentni sa zaposlenicima drugih trgovačkih lanaca u kojima su plaće puno veće i volio bih ako bismo pronašli prostora u poslovanju Konzuma da se i te plaće podignu, a ne smanje - zaključio je Ramljak.